text: Aya Cash
  Aya Cash | ||
  akteur | ||
  persoanlike bysûnderheden | ||
  echte namme | Aya Rachel Cash | |
  nasjonaliteit | Amerikaansk | |
  berne | 13 july 1982 | |
  berteplak | San Fransisko (Kalifornje) | |
  etnisiteit | Dútsk Ingelsk | |
  jierren aktyf | 2006 – no | |
  offisjele webside | ||
  gjint |
  Aya Cash (folút: Aya Rachel Cash; San Fransisko, 13 july 1982) is in Amerikaansk toaniel-, film- en tillefyzje-aktrise fan mingd Ingelsk-Dútsk etnysk komôf. Hja is benammen bekend fan 'e komeedzjerige You're the Worst, dy't yn Nederlân útstjoerd wurdt troch Comedy Central.
  Ynhâld
  Libben en karriêre[bewurkje seksje | boarne bewurkje]
  Jonkheid en oplieding[bewurkje seksje | boarne bewurkje]
  Cash is hikke en tein yn San Fransisko, yn 'e steat Kalifornje, dêr't se yn 1982 berne waard. Hja is de dochter fan 'e romanskriuwster Kim Addonizio en de boedistyske preker Eugene Cash, en it bernsbern fan Wimbledon-tenniskampioene Pauline Betz Addie en sportpublisist Bob Addie. Cash genoat in oplieding oan 'e San Fransisko Skoalle fan de Keunsten, en behelle letter in bachelorstitel yn 'e skiene keunsten oan it Guthrie Theater Actor Training Program fan 'e Universiteit fan Minnesota.
  Aktearkarriêre[bewurkje seksje | boarne bewurkje]
  Yn 2006 sette Cash útein mei har aktearkarriêre, wêrby't se ferskate gastrollen ferfolle yn bekende tillefyzjesearjes, lykas Law & Order, Law & Order: Criminal Intent, Brotherhood, Law & Order: SVU, Mercy, The Newsroom, Modern Family en The Good Wife. Yn 2011 hie se in fêste rol yn 'e komeedzjerige Traffic Light, dy't ien seizoen lang rûn.
  Fanôf 2008 spile Cash ek yn films, wêrby't se lytse roltsjes fertolke yn û.m. Off Jackson Avenue (2008), Deception (2008), Winter of Frozen Dreams (2009), The Bits in Between (2009), The Oranges (2011), The Happy House (2013) en Begin Again (2013). Har bekendste filmrol wie dy as Jordan Belfort (Leonardo DiCaprio) syn assistinte yn The Wolf of Wall Street (2013).
  Yn 2014 waard Cash cast yn ien fan 'e haadrollen fan 'e komeedzjesearje You're the Worst, dy't noch altyd rint. Datselde jiers spile se ek ien fan 'e haadrollen yn it toanielstik Trudy and Max in Love.
  Keppelings om utens[bewurkje seksje | boarne bewurkje]
  Boarnen, noaten en/as referinsjes: |
  Foar boarnen en oare literatuer, sjoch ûnder: References, op dizze side. |